Heriotza ulertzeko prozesua – Guraso.eus\nHeriotza ulertzeko prozesua\nKoldo Gilsanz 2013/07/23\nAurreko artikuluak izan zuen harrera ona ikusita, eta gaia modu zehatzagoan lantzeko eskaerak jaso eta gero, heriotzaren kontzeptua haurrek nola ulertzen duten azaltzen saiatuko naiz, adinen arabera ezberdinduz eta ondorioz adin bakoitzean funtsezkoa izango den eskuhartzea definitzeko.\nHeriotza ulertzeko momentuan lau oinarrizko ideia hartu behar ditugu kontutan. Hauek, helduok logikotzat jotzen baditugu ere, haurrek heriotza ulertzeko duten modua eta zailtasunak zehaztuko dituzte, adin ezberdinetan beroriek ulertzeko gaitasuna eta beharra ezberdina baita.\nIzaki bizidun oro inoiz hil egingo da. Helduok, kognitiboki behintzat, asimilatuta dugun ideia da. Badakigu bizitzaren definizioaren parte dela (jaio, hazi, ugaldu eta hil). Haurrek ordea errealitate hau asimilatu gabe dute, askotan eurak eta euren senideak hilezkorrak direla desiatu eta sinestuko dutelarik. Hori dela eta, momenturen batetan euren buruari edo eta gurasoei galdetuko diete ea haiek ere hil egingo diren. Zer egin horrelako kasuetan?\nGero saiatuko gara pixka bat adinez adin definitzen eskuhartzea, baina momentuz gogorarazi nahiko nuke aurreko artikuluan aipatutakoa: ez diogu gezurrik esango. Hala ere, horrek ez du esan nahi “Bai” gordin bat esan beharko diogunik. Trebezia beharko dugu momentu horretan gure ihes egiteko gogoei eusteko, emozioak kudeatzeko, eta ondoren haurrak ulertu dezakeen eta gehiegi aztoratuko ez duen erantzuna emateko. Askotan jakin beharko dugu galdetzearen atzetik dagoen jakinmina. Beharbada larrituta dago aita hilez gero zeinek zainduko duen. Kasu horretan azaldu ahal diegu baietz, aita inoiz hil egingo dela, baina printzipioz hori urte askoren buruan gertatuko dela, bera dagoeneko nagusia denean, eta gainera bera maite duten beste pertsona asko dagoela, eta horiek zainduko luketela.\nPuntu honetan lagungarria izango da esatea normalean jendea oso oso oso zaharra denean hiltzen dela. Bakarrik zaharra esaten badiogu, gehiago larritu daiteke, berarentzat bere gurasoak dagoeneko zaharrak izan daitezkeelako. Gure helburua egia den eta emozionalki asimilatu daitekeen erantzun bat ematea izango da, bere defentsak apurtu gabe.\nHeriotzaren itzulezintasuna. Behin pertsona bat hiltzen denean, ez dago atzera bueltarik. Hala ere, marrazki bizidunetan zein haurren jolasetan askotan heriotza iragankorra den egoera bat bezala agertzen da. Haiek kontzeptu horiekin jolastea beroriek bereganatzeko modua da, baina gure partez ekidin beharko genukeena gure azalpenekin anbiguotasuna mantendu (bidai bat egitera joan da, lokartu da…). Hasiera batetan gordintasun hau mingarria izan badaiteke ere, mingarriagoa da pentsatzea norbait bueltatuko dela eta gero hori inoiz ez gertatzea.\nIdeia hau azaltzerakoan bi gauza garrantzitsu hartu behar ditugu kontutan: haurrek gure azalpenak literalki ulertuko dituzte, nahiz eta guk metaforikoki adierazi. Eta, bestalde, kontrakoa esplizituki azaldu ezean, beraien joera heriotza denbora baterako egoera bezala ulertzea dela.\nHiltzean gorputzaren funtzio guztiek lan egiteari uzten diote. Hau ulertzea ere zaila izan daiteke haur batentzat. Haurra momentu batetan larritu daiteke aitonak hotza izan dezakeelako dagoen tokian, bere berokia ez baitu hartu. Zailtasun hau alde batetik bere muga kognitiboetatik etorri daiteke eta, bestalde, gure azalpenek ere oztopatu dezakete. Gogoratu metaforak literalki ulertzen dituztela, beraz esaten diegunean “Amak dagoen tokitik ikusi egiten zaitu” berak pentsatuko du nola edo hala bizirik jarraitzen duela.\nLondreseko Hospice batean lan egiten duen terapeuta batek insektuak erabiltzen ditu haurrek euren muga kognitiboak gainditzeko. Hildako euliekin jolastuz, haurra prest dagoenean, noski, haurrak argi eta garbi ikasten du eskutartean duen animaliak dagoeneko ez duela ikusten, ez sentitzen… Horrek laguntzen die funtzio guztien amatatzea ulertzen.\nBeraz, erabiltzen dugunean konexiozko pentsamendu bat (“Amonari asko gustatuko zaizkio hilerrian jarri dizkiogun ortentsiak, bere gustukoenak dira eta”) haurra nahasten ibili gaitezke. Lehenbizi funtzio guztien amatatzea bereganatu behar du, ondoren bere oroitzapenekin harreman horretan sentitu eta bizitakoak gogoratuz maitasuna sentitu eta mina arintzen joateko (“Sarri gogoratzen dut amonarekin baratzean emandako arratsaldeak. Berak irakatsi zidan ortentsiak zaintzen. Beti izango dut oroitzapen hori nirekin”).\nAzken oinarrizko ideia heriotza zergaiti batengatik gertatzen dela dioena da. Gogoratu haurrari ematen ez diogun informazioaren aurrean berak bere azalpena sortuko duela. Batez ere haurra pentsamendu magikoaren aldian dagoenean, bere errua izan dela sentitu dezake: “Anaia hil da oso gaixo zegoenetik amarekin denbora asko pasatzen zuelako, eta nik nahi nuen amarekin egon, beraz nire errua izan da”. Edo azalpen metaforikoekin bilatu ez ditugun ondorioak topatu ditzakegu. Adibidez, esatean “Zure arreba Jaungoikoak eraman du berarekin, oso ona baitzen” ba ona izateari beldurra garatzea gertatu daiteke. Edo “Aitona lokartu da betirako” esatean, ba lo egiteari beldurra hartu ahal dio.\nNoski famili bakoitzaren sinismen erlijiosoak oso garrantzitsuak izango dira eta haurrekin partekatu beharko ditugula, baina lehenik eta behin lau alderdi hauei heldu behar diegu, haur bakoitzaren garapen kognitiboa eta sentiberatasuna kontutan hartuz.\nAdin bakoitzean zer da garrantzitsua\n0-2 urteko garaian heriotza hitz bat baino ez da. Hala ere, urte betearen inguruan haurra gai da izkutatzen diogun pilota faltan botatzeko (objektuen iraunkortasuna), beraz gertuko pertsona bat faltatzean ere nabarituko du. Bere atsekabe emozionala pertsona horrekin zuen loturaren araberakoa izango da. Hau esanguratsua bazen, garrantzitsua izango da adin honetako haurraren bizitzan ezinbesteko aldaketak baino ez egitea, ahal bezain pronto ziurtasuna berezarri dadin.\n3-6 urte bitartean haurren pentsamendua magikoa eta egozentrikoa da. Hori dela eta heriotza behin behinekoa dela irudikatuko dute, lo egitea bezala. Beraz inportantea izango da hala bizi funtzio guztien amatatzea esplizituki azaltzea, nola heriotzaren itzulezintasuna ere bai.\nAdin honetako haurrek normalean ez dute euren zein euren gurasoen heriotzan pentsatzen; hilezkorrak izango balira bezala. Baina gertatu daiteke haurren bat adin honetan bere buruaren heriotzaren aurrean galdezka hastea. Horrelakoetan ez diogu hori ukatuko, baizik eta suabe suabe baieztatu eta informazioarekin batera, berori emozionalki kudeatzeko baliabideak ere emanez: “Bai, pertsona eta animali guztiak momentu batetan hil egin beharko gara. Jostailuak denboraren poderioz ere hondatzen diren bezala, gu ere denbora asko pasa eta gero hil egiten gara, baina hori urte askoren buruan izango da, oso oso oso zaharra zarenean…”.\nUrte hauekin ere gai dira asoziazioak egiteko eta pentsatu dezakete heriotza kutsatu daitekeela. Horregatik garrantzitsua izan daiteke heriotzaren arrazoi bat ematea. Hau gaixotasun batengatik izan bada, argi utzi behar diogu oso oso oso gaixo zegoelako hil egin dela senidea, bestela, bera hurrengo batean gaixo jartzean asko larritu daiteke.\n6-10 urterekin gai dira heriotza betirako dela ulertzeko, baita bizi funtzio guztien amatatzea ere. Aldiz, unibertsaltasuna gehiago kostatu ohi zaie, etapa honen amaierararte bereganatuko ez dutelarik. Hau asimilatzean gertatu daiteke beldurren aldi bat hastea eta beraiek beraien burua zaintzeari ekitea (bidegurutzeak zaindu, segurtasun uhala jarri…).\nAdin honekin jakinmina handia izan ohi dute gauza guztiengatik, baita heriotzarengatik ere. Hori dela eta galdera asko egin ditzake hiltzeari buruz. Garrantzitsua da beroriei erantzutea, nahiz eta batzuetan oso tekniko edo medikoak iruditu. Era berean jakinarazi behar diegu beraien zalantza guztiak argitzeko prest gaudela, batzuen erantzuna agian jakingo ez badugu ere.\nBeraien jakinmina hileta zerbitzuen inguruan ere izan daiteke. Gutxi gora behera esaten da 6-8 urtetik aurrera haurrak hiletetara joan daitezkela (oso traumatikoak ez diren heriotzen kasuetan, noski). Kasu horietan ondo azaldu beharko zaie nolakoak izaten diren bilkura horiek, jendeak negar egin dezakeela, edo bera agurtzera etorri daitezkeela, hori hala bada.\nLaburbilduz, informazioa izkutu edo metaforikoki apaintzen diegunean ez gara laguntzen ari. Hala ere egi gordina ere ez da liseritzen erreza. Beraz, haien jakinmina eta gaitasunari doitutako erantzuna bilatu behar dugu. Horretarako ezinbestekoa da denboraz pentsatzea gai hauen inguruan, bestela bote lasterrean erantzuten badugu ziurrenik geuk jasotako erantzun berberak emango ditugu, haien egokitasuna kritikoki aztertu gabe.\nIruzkinik ez "Heriotza ulertzeko prozesua"


Bigarren Hezkuntza - mendialdeaipi\nBere izena hala dioenez, hezkuntza etapa hau derrigorrezkoa da, eta doakoa da, eta 4 urtetakoa da: 12 urtetatik 16 urtetara. Ikasturtetan eta ikasgaiatan antolatuta dago, diziplinen arteko lotura eta koordinazioa zainduz. Bigarren Hezkuntzak arreta berezia jarriko dio ikasleen\nhezkuntza- eta lanbide-orientazioari. Laugarren ikasturteak berezkoa izango du ikasleei orientazioa emateko xedea, bai derrigorrezko eskolaldiaren ondorengo ikasketetarako, bai lan bizitzari ekiteko.\nMendialdea IPIn DBHko lau gela ditugu, bat ikasturte bakoitzeko, eta hauek dira lantzen diren ikasgaiak:\nGizarte Zientziak, Geografia eta Historia.\nHoriez gain, lehen mailatik hirugarren mailara bitartean, irakasgai hauek irakatsiko dira:\nNaturaren Zientziak / Izadiaren Zientziak.\nHerritartasunerako eta Giza Eskubideetarako Hezkuntza.\nPlastikaren eta Ikusizkoen hezkuntza\nHirugarren mailan, ikastetxeek bi irakasgai hauetan bana dezakete Natura Zientzien irakasgaia: batetik, «Biologia eta Geologia», eta, bestetik, «Fisika eta Kimika». Irakasgai hori, hala ere, irakasgai bakartzat joko da, ikasleak mailaz igarako duen ala ez erabakitzeko.\nLaugarren mailan, lehen puntuan adierazitako irakasgaiez gain, hauek irakatsiko dira:\nEtika eta Gizabide Hezkuntza.\nLaugarren mailan, aukera askeko zortzi irakasgai hauetatik hiru ikasi beharko dituzte ikasleek:\nPlastikaren eta Ikusizkoen Hezkuntza.\nAtzerriko Bigarren Hizkuntza.\nBai Lehen Hezkuntza eta bai Bigarren Hezkuntzan, helburuak hauek dira:\nIkasleekin sentsibilizazio-lana egitea eta haiek gaitzea bizitzan zehar etengabe ikasteko gai izan daitezen.\nHauek dira Oinarrizko Hezkuntzako curriculumeko oinarrizko gaitasunak:


Atal honetan, euskararen soinuen deskripzio akustikoa egiten da, aldagai dialektaletan ahoskaturik, eta bakoitzaren ondoan ageri da informazioa: hedapena, aldagaiak, izaera fonematikoa, etab.\nBeste hizkuntza batzuen aldean, euskarak bokalen sistema soila du eta kontsonanteen sistema konplexuagoa. Ez da erraza zehatz esatea euskararen sistema fonologikoak zenbat elementu (fonema) dituen, aldagai dialektal ugari baitago.\nEuskararen bokalak sailkatzeko, ahoskatzeko bi ardatz hartzen dituzte kontuan: irekidura (bi bokal itxi, bi erdiko eta ireki bat) eta kokapena (bi aurreko, bi atzeko eta erdiko bat). Euskararen kontsonanteak zazpi modu eta zazpi artikulazio guneren arabera sailkatzen dira. Gune horietako banaketa ez da homogeneoa: hobikari eta sabaikariak gehiago dira; beste batzuk, ordea, (ezpain-horzkariak, glotalak) gutxi dira.\nSailkapen hori bi taulatan erakusten da: bokalenean eta kontsonanteenean. Bokal guztiak dira ahostunak (hau da, ahots-kordek dardara egiten dute); kontsonanteei dagokienez, ahostunak eskuinean kokatzen dira eta ahoskabeak (ahots-kordek dardararik egin gabe ahoskatzen direnak), ezkerrean.\nDeskripzio teorikoez gain, informatzaile bakoitzak bere dialektoan ahoskatutako elementu bakoitzaren oinarrizko informazio akustikoaren taula ere ematen da, baita adibiderako audio bat ere, analisi akustikoaren grafikoa ondoan duela.\nDatu horiek guztiak Euskararen Hotsak (Ana Elejabeitia–Alexander Iribar–Rosa Miren Pagola, Bilbao, Deustuko Unibertsitatea, 1998) CD-Rometik hartuta daude.


"Aurkarien hutsegiteak eta egoera txarrak aprobetxatzen saiatuko naiz" - Urola Kostako Hitza : Urola Kostako Hitza\nJulen Alberdi 'Txikia IV'.a, aizkolaria\n"Aurkarien hutsegiteak eta egoera txarrak aprobetxatzen saiatuko naiz"\n“Ustekabean” harrapatu zuen Julen Alberdi Txikia IV. a Urrezko Aizkolarien finalera sailkatu izanak. Jakin badaki bi aurkari gogor izango dituela parez pare ostiralean Azpeitiko Izarraitz pilotalekuan jokatuko den Urrezko Aizkolarien finalean. Halere, “itxaropentsu” eta “gogotsu” ekingo dio finalari azkoitiarrak.\nLehenengo aldiz iritsi zara Urrezko Aizkolarien finalera, espero al zenuen?\nEz nuen Urrezko Aizkolarien finalera sartzerik espero, are gehiago, finalerdietan sartzea ere oso zaila ikusten nuen. Finalaurdenetan sekulako sorpresa hartu nuen, emaitza onak izan bainituen, eta finalerdietara sailkatzea lortu bainuen; neure buruan konfiantza handiagoa izatea ekarri zidan horrek. Sekulako ilusioa egin dit finalera sailkatzeak.\nZein lan egin beharko dituzue finalean?\nHasteko, 45 ontzako enbor bat erlojuzkontra, kanaerdiko bat zutik, eta oinbiko bat moztu behar ditugu. Azkenengo fasean, orain arteko kanporaketetan jokatu ez ditugun probak egingo ditugu: bi kanaerdiko, bi 60 ontzako eta 1,50 metroko beste bi enbor moztu beharko ditugu.\nMikel Larrañaga eta Iker Vicente izango dituzu aurkari finalean. Lehiakide gogorrak izango al dituzu?\nOso aurkari gogorrak izango dira biak ala biak. Iker Vicente zutikako probetan oso ondo moldatzen den aizkolaria da, eta luzeko lanetan ere oso emaitza onak lortu ditu azkenaldian. Mikel Larrañagak, berriz, zutikako probetan denbora apur bat galtzen du, nik bezala. Baina azkenengo lanetan oso indartsu ikusi dut, eta hura gainditzea oso zaila izango dela iruditzen zait.\nUrrezko Aizkolarien finala irabazteko aukerarik ikusten al duzu?\nEz dut ezinezkoa ikusten, baina finala irabaztea baino, nire helburua lan on bat egitea da; etxeko entrenamentuetan orain arte egin dudan lana finalean erakusten badut, badakit beste bi lehiakindeengandik gertu ibiliko naizela. Hala eta guztiz ere, egurren kalitatea eta zortea ere faktore garrantzitsuak izango dira probak irabazterako orduan. Aurkarien hutsegiteak eta egoera txarrak aprobetxatzen saiatuko naiz.\nZein izango da Urrezko Aizkolarien finalean izango duzun gauzarik zailena?\nTxapelaren bila joango banintz, presioa izango litzateke okerren eramango nuena, baina irabazteko faboritoa ez naizenez, lasaiago jokatuko dut lehiaketa, ez baitut hainbesteko presiorik sentitzen. Probak ondo egiten ahaleginduko naiz, eta adi ibili beharko dut zutikako proban, horretan galtzen baitut denbora gehien. Apurka-apurka hobetzen ari banaiz ere, kasu batzuetan beste aurkariengandik urrun nagoela sentitzen dut oraindik ere.\nZein da zure puntu indartsuena aizkoran?\nEtzandako proban ondo moldatzen naiz, eta finalaren zati horretan oso parekatua izango da hiruron arteko lehia. Orain arte, Mikel Larrañagarekin eta Iker Vicenterekin batera egokitu naizen plazetan, atzetik ibili izan naiz. Aurten, ordea, uste dut lan ona egin eta finalean itxura ona eman dezakedela, azkenaldian egin dudan lan guztiagatik.\nAzpeitian izango da finala. Herritik gertu jokatzeak zer suposatzen du zuretzat?\nEz dut presio gehiago sentitzen finala etxetik gertu jokatu behar dudalako, inguruko jendea finala ikustera etortzeak sekulako ilusioa egiten baitit; presioa eragin baino, lagundu egingo dit etxean jokatzeak.\nAurrera begira, zer proba dituzu buruan?\nUztailaren 26an egingo den Gipuzkoako lehenengo mailako finala eta udazkenean egingo den Euskadiko lehenengo mailako txapelketa ditut buruan; eta horiek dira, gaur gaurkoz, nire helburu nagusiak.\nErlazionatutako edukiaUrrezko Aizkolari gizonen banakako finala jokatuko dute ostiralean Azpeitiko Izarraitz pilotalekuan


Euskara familian transmititzeko egitasmoa Debagoieneko Mankomunitatean — Aretxabaletako Udala\nEuskara familian transmititzeko egitasmoa Debagoieneko Mankomunitatean\nDebagoieneko Mankomunitateak eta udaletako euskara zerbitzuek elkarlanean euskara familian transmititzeak duen garrantzia azpimarratzeko hainbat material banatzen dute.\nFamilia da hizkuntza transmisioaren elementurik garrantzitsuena. Hizkuntzaren ezagutza, erabilera ohiturak eta hizkuntzarekiko jarrerak familian jaso eta finkatzen dira. Horregatik, transmisio horren garrantziaren berri emateko, Mankomunitateak eta udalek eskualdeko gurasoei haurren adinaren araberako informazio elementu desberdinak helarazten dizkiete. Familia eremu pribatua izanik ez da erraza bakoitzaren egoera partikularra ezagutu gabe aholkuak ematea, baina gomendio orokor batzuk eraginkorrak direla jakinik, haiek argitaratu eta haurraren lehenengo urteetan familiei helarazten dizkiete Mankomunitateak eta udalek. Hauek dira banatzen diren elementuak:\n“ZORIONAK, AMA IZANGO ZARA”. Haurdun dauden familientzako gida da, haurdunaren eta haurraren behar fisikoetan eta emozionaletan oinarrituz, hainbat gomendio ematen dituena, honako gaiei buruz: haurdunaldiko eta erditze osteko zainketa, haurren edoskitzea eta masajea eta, azkenik, haurraren zainketa. Herri bakoitzeko emaginen bitartez banatzen zaie liburuxka hau, haurdun dauden familiei. Materiala Debagoieneko 4 emaginen laguntzarekin egindakoa da, eta liburuxkarekin batera herritar batzuen haurdunaldiko eta osteko esperientziak jasotzen dituen DVDa ere banatzen da.\n“ZORIONAK” haur jaio berrien familientzako materiala da. Familiara haurtxoa ekarri dutenei zuzendutakoa, momentu eder hori zoriontzeaz batera, umearen etorkizuna bideratzen laguntzeko hizkuntza aholkuak eta tresnak helarazten dituena; hala nola, haur txikientzako euskarazko kantu-gida, oinarrizko hiztegitxoa eta kotxerako pegatina. Banaketa udal bakoitzak bere aukeren arabera egiten du: etxeetara bidalitako gutunarekin, haur jaioberriak erroldatzen direnean, ongietorri ekitaldia egiten zaienean haur jaioberriei, Osakidetzako pediatria zerbitzuen bitartez…\n“BIHARKO EUSKARA, GAUR – Su futuro euskara desde hoy”. Pixkanaka haziz doazen haurrak, sozializatzen hasten direnean, etxeko ohiturez gainera komunitatearen hizkuntza ohiturak ere bereganatzen dituzte. Ikastetxeetan bete betean jasoko dute euskara, eta adinkide dituzten haurren hizkuntza ohitura berriak ere ezagutuko dituzte. Hizkuntza profil desberdinetako familiak espazio-komunak konpartitzen hasiko dira eta hizkuntza kudeaketa berriak egin beharko dira. Horiek guztiak euskararen mesedetan jartzeko, Kike Amonarrizek idatzitako aholkuak batzen ditu “Biharko euskara, gaur – Su futuro euskara desde hoy” liburuxkak, aurten Debagoieneko HHko 4 eta 5 urteko haurren artean banatuko denak.\nDebagoieneko ikastetxeek “Biharko euskara, gaur – Su futuro euskara desde hoy” liburuxka ezagutzen dute, eta familien artean hizkuntzaren normalizazioa bideratzen laguntzeko tresna egokia dela iritzirik, 2021eko apirila bukaeran HHko 4 eta 5 urteko geletan banatuko dute. Beraz, Mankomunitateak, udalek eta ikastetxeek elkarlanean zabalduko dute material hori ikasturte bukaera honetan, Debagoiena osoan.


“Pisua salgai. Oraintxe berritua. Leku paregabean. Presakoa. Prezioa negozia daiteke”. Aspaldi honetan, era horretako hainbat iragarki irakur daitezke egunkarietan, web espezializatuetan, kaleargietan, autobus-aterpeetan… Ez da zalantzarik ziklo-aldaketa gertatu dela higiezinen alorrean, eta tokitan geratu dira lehengo garaiak, etxeak salgai jarri eta ia norberak nahi zuen prezioan saltzen ziren garaiak. Orduan aski izaten zen kolore biziko kartel bat jartzea balkoian edo etxe-atarian; orain, aldiz, saltzaileak lan gehixeago hartu behar du eroslea erakartzeko, hari ez baitzaio falta non aukeraturik. Ataka gaitzean daude bat baino gehiago, eta zirt edo zart egin behar dute: etxeak “Salgai” jarraitzen du, halaxe dio leihoko kartelak oraindik ere, eta estrategia aldatzeko garaia izan daiteke. Lehen pausoa? Etxearen prezioa berraztertzea.\nSaltzaileak jakin behar du ez duela deusetarako balio goiko bizilagunarekin alderatzeak, eta hark urtebete lehenago saldu zuen etxeari jarri zion prezio berbera jartzeak. Dena den, logikoa da adreiluaren krisia iritsi aurreko salmenta-teknikei atxikita egotea oraindik ere saltzaileak. “Itxaron, eta irabazi”, horixe zen orduko leloa, baina estrategia horrek orain ez du balio. Itxaroten geratzen denak, uneotan, ez du salduko pisurik. Eta saltzeko premia daukanak, etxeari balio handiegia eman badio, doitu egin beharko du prezioa, harik eta erostuna aurkitzen duen arte. Aldiz, lehenbailehen saldu beharrik ez badu, ez da burugabea hasierako prezioari eustea ere, beherapenik egin gabe.\nHigiezinen arloko adituek diotenez, bigarren eskuko pisu bati behin prezioa merkatuta, bederatzi eta hamabi hilabete artean behar izaten dira saltzeko. Baina zenbat merkatu behar da? Oso komenigarria izaten da etxejabeak merkatu-azterketatxo bat egin dezan bere kabuz, etxeak zenbat balio dezakeen jakiteko. Alderdi askok baldintzatzen dute higiezin baten prezioa: zenbateko etxea den, zer auzo edo kaletan dagoen, zenbat urte dituen, zer-nolako ezkaratza eta eskailerak dauzkan, barrutik nola dagoen, terrazarik baduen edo ez…\nBerriki arte, kolore bizi eta deigarrietako kartelak erabili dituzte etxejabeek beren etxea salgai jarria zutela jakinarazteko. Era askotako afixak daude (koloreetakoak, inprimatuak, hule oihalez propio kanpoan jartzeko eginak…), eta denetarikoak ikusten dira leiho, balkoi eta ezkaratzetan; gehiegi ere bai! Hainbeste ageri dira, begiratzeko ere ez baitugu lanik hartzen askotan.\nSaltzaileek gehixeago ahalegindu behar dute orain, eta inbertsioak egin behar dituzte han eta hemen iragartzeko etxea salgai dutela. “Salgai” jartzen duen kartelari eutsi behar zaio noski, baina beste pauso bat egin behar da, eta bestelako euskarri batzuekin saiatu. Adibidez, iragarki osatu bat presta liteke, saltzaileek etxebizitzari buruz esan nahi duten guztia bilduko duena, eta higiezinetan espezializatuta dauden webguneetan jarri, prentsa idatzia eta gehigarri espezializatuak ahantzi gabe. Honako xehetasun hauek agertu behar ditu testuak: zer prezio duen, zenbateko azalera duen eta zenbat den erabilgarria, zenbat logela dauzkan eta zer egoeratan dagoen; horrez gain, garraiobideen inguruko datuak ere eman behar dira, inguruan ikastetxerik baden edo ez ere esan behar da, edo auzoak izan ditzakeen beste alderdi onei buruz ere mintzatzea komeni da. Azkenik, harremanetarako telefonoa eta helbide elektronikoa jarri behar dira.\nIragarkiak bere lana egiten badu, ez da harritzekoa izango etxe bila dabiltzanek salgai dagoena ikusi nahi izatea eta bisitan etortzea. Halakoetan, saltzaileak ikusi behar du zenbateraino komeni zaion konponketatxo batzuk egin eta etxearen itxura berritzea, batez ere zaharra bada. Hormak margotu, gortinak aldatu, artesiak estali… eta zaharberritua geratuko da etxea, erostunentzat erakargarriagoa.\nArreta berezia eskaini behar zaie gasaren, uraren eta argindarraren instalazioei. Horiek hondatuta-edo badaude, itxura txarra ematen dute, eta den baino zaharragoa ikusten da etxea. Garbitasuna da ongi zaindu beharreko beste alderdi bat. Batik bat, sukaldeko eta bainugelako garbitasuna. Etxea altzari eta guzti salduko bada, oso garrantzitsua da, adibidez, hondatuta edo apurtuta dauden altzariak kentzea. Azkenik, erostun izan daitezkeenak etortzen direnean, etxea ahalik eta garbiena eta ongi-ongi argiztatua egotea komeni da, eta itxura hobea emango dioten xehetasun guztiak zaintzeko ahalegina egitea.\nEtxea saltzeko estrategiak\nMerkatu-azterketa txiki bat egin, eta saldu nahi den etxearen inguru berean salgai dauden beste etxe batzuk zenbatean jarri dituzten ikusi. Elkarrekin alderatu, eta zentzuzko prezioa jarri.\nOso garrantzitsua da prezioarekin malgu jokatzea. Zertxobait merkatu beharra suertatzen bada, saltzaileak jakin behar du, behintzat, txikiagoa izango dela Ondare Eskualdaketen Zerga, eta errenta adierazpenean ere diru gutxiago ordaindu beharko duela gainbalioagatik.\nInbertsio txiki bat egin publizitatean, salgai dagoen etxea ezagutarazteko.\nSalmenta-iragarki on bat landu, eta interesgarri diren datuak eta informazio garrantzitsua jarri (zenbat metro erabilgarri dituen, zer-nolako banaketa duen, noiz eraiki edo berritu zuten…).\nOhiko kartelak ondo daude baina beste era bateko publizitatea ere ez da baztertu behar\nEtxebizitzak salerosten aritzen diren webguneetara jo, eta ahal den guztietan jarri iragarkia.\nKalitate oneko argazki sorta bat atera, etxeak dituen gune guztiak ikusteko, batez ere sukaldea eta bainugela, eta webgune horietan jarri.\nErosleen bisitak etxean jende gutxi dagoenean programatu: errazagoa da hutsik dagoen etxea saltzea. Inor bisitan etorriko bada eta erosteko interesa badu, hobe da etxeko animaliak handik ateratzea, enbarazu egin ez dezaten; etxean jende gutxi egotea eta, beharbada, haurrak ere kanpoan egotea komeni da.\nEtxea zaharra bada, aintzat hartu Konponketa txiki batzuk egiteko aukera, erakargarriagoa izango da eta. Erostunak bisitan etortzen direnean, etxea garbi eta ongi zainduta dagoela ikusi behar dute\nNorbanakoen arteko salerosketa: Ez da komeni salerosketa agentziarekin gure etxea “esklusiban” jartzea. Hau da, agentziarekin haiek salduko dutela -eta ez beste inork- esaten duen kontraturik sinatzerik. Krisi egoeran gaude eta hobe da ahalik saltzeko aukerei aterik ez ixtea.\nLasai agertu behar dugu erosleen aurrean. Ez gaitzatela urduri ikusi eta ez gaitezen larritu etxearen gehiegizko propaganda egiten eta onurak exajeratzen.\nBenetan interesa duen eroslea agertzen bada, ez da komeni prezioarekin tematzea. Hasieran jarritako kopuruarekin malguak izatea da onena. Beharbada prezioa jeistea izango da onena eta etxea saltzea, nahiz eta norberak erabaki behar duen itxaroteko prest dagoen.


Nicollet konderria (Minnesota) - Wikipedia, entziklopedia askea.\nNicollet konderria (Minnesota)\nNicollet konderriaren kokapena AEBtan\n44° 20′ N, 94° 15′ W / 44.34°N,94.25°W / 44.34; -94.25Koordenatuak: 44° 20′ N, 94° 15′ W / 44.34°N,94.25°W / 44.34; -94.25\n1.161,59 km2 (%96.09)\n47,26 km2 (%3.91)\nNicollet konderria (ingelesez: Nicollet County) Minnesotako konderri bat da, Ameriketako Estatu Batuetan. Hiriburua St. Peter da. 2010eko zentsuaren arabera 32.727 biztanle zituen, Nicollet kilometro koadroko azaleran.\nNicollet konderriak 1.208,86 kilometro koadro ditu. Horietatik 47,26 ura dira. Beste 1.161,59 lurra dira. Biztanleria dentsitatea 27,07 da.\n2010eko zentsoan bizi ziren 32.727 pertsonetatik 31.170 txuriak edo hispanoak dira. Horietatik hispano edo latino kategorian 1.226 dira. 658 beltzak edo afroamerikarrak. 74 amerikar natiboak ziren eta 1 Hawaii edo Pazifikoko irletako natiboak. 429 asiarrak ziren. Bestelako arraza bat kategorian 15 biztanle daude. Bukatzeko euren burua arraza bat baino gehiagotan 380 pertsonek kokatzen zuten.\nMultimedia: Nicollet County, Minnesota


Liburua ala kafea\nBi bider zenbatuta zortzi diren arren,\npatrikan lau sos, besterik ez.\nPuzzle txikitu bateko piezak (dirudite),\nelkar hartzen ez duen zeru bat.\nTxanponok besterik izan ez,\nbeharrizanak ase beharrez:\nliburua ala kafea, zer eros dezaket?\nliburua hartu eskutan\nzenbat jendek egin dion\npaper leunari laztan,\nbaina tripatik gertuago\nurdailak eta neguko hotzak\nIzan ala ez izan, liburu zaharren peskizan:\nkafea ala liburua, zerk behar du gaur izan?\nKafearen alderdi onak: euforia labur-laburra,\nezpainetan goxotasuna, sabelean beroa gura.\nLiburuaren alderdi onak: bi bider bizitzearenak,\nbizitzaz pentsatzea baita literaturaren ardura.\nIzan ala ez izan, erabakia hartu dut zirt-zart:\n“Urtekoa izanagatik, atera (e)zazu ardo bat”.


Iurretako gazteei dituzten premiez galdetu diete, euskarazko aisialdia garatu ahal izateko - Iurreta - Anboto.org\nIurretako gazteei dituzten premiez galdetu diete, euskarazko aisialdia garatu ahal izateko\nAitziber Basauri 2020-04-30 13:31\nHerriko gazteen aisialdi ohiturak zeintzuk diren ezagutzeko galdetegi bat prestatu du Iurretako Udalak. Aisialdiagaz lotuta, gazteek dituzten beharrak jaso eta aztertu gura dituzte, hortik abiatutako askotariko ekintzak garatzeko, Euskararen Plan Estrategiko berrian. Maiatzaren 11ra bitartean osatu dezakete galdetegia 12 urtetik gorako Iurretako gazteek.\nEuskararen Plan Estrategiko berria diseinatzen ari dira Iurretan eta horren barruan prestatu dute galdetegia. "Herriko gazte gehienak euskaraz eskolaratuta daude. Baina, hor daude aisialdi denbora, beraien artean harremantzeko moduak, sare-sozialak... ere bai. Guzti horren argazki bat atera gura dugu eta irudi horretatik abiatuta ekintza zehatzak landu", azaldu du Zorione Fundazuri alkateordeak.\nEmaitzak jaso eta aztertu ondoren, ekintzak garatzeko aukerak eta moduak aztertuko dituzte. "Gaztelekurako edota sanmigeleterako ekintzak prestatzekoak ginen, baina, momentu honetan dena dago kolokan. Data guztiak berpentsatu beharko ditugu", gogoratu du Fundazurik. Koronabirusaren krisiaren eraginez, modu birtualean dihardue antolatzeko ekintzak Gaztelekuan, adibidez. Aholku Batzordea batzartzeko aukerak ere aztertuko beharko dituzte.\nEuskararen erabilera indartzeko neurriak\nEuskararen Plan Estrategikoak euskararen erabilera eta presentzia indartzeko neurriak batzen ditu. Udalaren jardunari dagokionez, agiriekin eta lan taldeagaz lotutako neurriak jasotzen ditu. Era berean, herriko elkarteetan eta iurretarren artean euskararen erabilera indartzeko hainbat lan esparru batzen ditu. "Aurretik, ume eta gazteak, eta, kirola hartu ditugu lan ildo moduan. Entrenaitzaile eta gazteen artean erabiltzeko oinarrizko hiztegi bat landu genuen; gurasoentzako ere erabilgarri izan gura zuena", zinegotzi jeltzaleak azaldu duenez. Oraingoan, gazteen aisialdiari erreparatu gura izan diote.


HABE IKASBIL: Edozein aitzakia aurreskua dantzatzeko\nEdozein aitzakia aurreskua dantzatzeko\nOso ohikoa bihurtu zaigu aurreskua dantzatzea; beharbada, gehiegitxo dantzatzen da. Edozein aitzakia erabiltzen da aurreskua baten bati dantzatzeko: ezkontza eta hiletetan, inaugurazioetan... Gai horren inguruan jardungo dugu sekuentzia honetan.\nEz ote den, gaur egun, aurreskua gehiegitxo dantzatzen. Edozein aitzakia aprobetxatzen da dantza hori egiteko: inaugurazioetan, ezkontza eta hiletetan, kiroletako sari-banaketetan… Horren guztiaren aurrean batzuk kontra azaldu dira, tartean irratsaio honetan elkarrizketatu duten Oier Araolaza.\nItziar Mendizabal dantzaria\nTxikitan dantzaria izan nahi zuela esan zion amari, eta egun Europan dabil lanean.\nLekeitioko Kaxarranka San Petri egunean\nArrantzaleen zaindari den San Petri egunaren ospakizun nagusienetako bat da Kaxarranka.\nMikel Pablo, Kermanen laguna, ezkontzekoa da. Kermanek dantzan ez daki baina lagunaren ezkontza-egunean aurreskua dantzatu nahi du. Horretarako, ikasi egin beharko du eta dantza-eskola batera joan da.\nKonpletiboak- --e-la- --e-nik...\nNumber of visits: 4709


:: Lege oharra | SUSPERREGI ::\nZure pribazitateak zuretzat zenbateko balioa duen, SUSPERREGI, S.L. jakinaren gainean gaude. Zurekin harremanetan jartzeko, zerbitzuak edo produktuak, edo eskatutako informazioa bidaltzeko datu pertsonalen bat eskatzen dizugu, zure izena edo zure e-mail-a adibidez. Kasu horretan eta zuk bidali baino lehen, datuak gordeko ditugula eta zertarako erabiliko ditugun jakinaraziko dizugu.\nEz dizkiguzu datu guztiak eman beharrik: zurekin kontaktuan jartzeko edo behar duzun informazioa bidaltzeko beharrezkoak direnak soilik. Horrek ez du esan nahi, beharrezkoak ez diren datuak ematen ez badira, kalitate gutxiko zerbitzurik jasoko duzunik.\nEmandako datuak fitxero batean edo gehiagotan gordeko dira. Honek, hauen tratamendu automatikoa ahalbideratzen du, eta honela bizkorragoak izango gara zerbitzuak emateko garaian. Fitxeroak, dituzten datuen arabera, dagokien babes mailan Datu Babes Agentzian erregistratuak daude. e-mail baten bitartez edo honako helbidera,eskutitz baten bitartez, SUSPERREGI, S.L. Bidebitarte Lantegialdea – Donostialdea Ibilbidea 116 –Lokala, 11 20115 Astigarraga (Gipuzkoa),\nDatu Babes Legeak esaten duen bezala, kontrakotasun, sarbide, zuzenketa eta ezeztapen eskubideak erabiltzeko aukera izango duzu.\nZuk guri eskatutako informazioa, produktuak edo zerbitzuak bidaltzeko beste enpresa batengana (postetxera edo mezularitza edo garraiaketa enpresak, adibidez) jo beharko bagenu, beraien lana egiteko beharrezkoa duten datuak bakarrik emango zaizkie eta beste zerbaitetarako erabiltzea debekatua izango dute.\nPosible da momentuko legeetara egokitzeko, gure Pribazitate Politikan aldaketa batzuk egitea. Honengatik SUSPERREGI, S.L. web gunera sartzen zaren bakoitzean, orri honetara eta Erabil-baldintzak sartzea gomendatzen dizugu.


Bidarteko udalekua itxi dute, langile batek positibo eman duela eta | Gizartea | Berria\nBidarteko udalekua itxi dute, langile batek positibo eman duela eta\n31 haur izan dira kontaktu zuzenean. Udalekua hetsirik egonen da bi egunez gutxienez. Maskara erabiltzera derrigortu dute Bidarten, Ezpeletan, Getarian (Lapurdi) eta Donibane Garazin.\nAzkaineko (lapurdi) eskolako sartzea, itxialdiaren ondotik. Guillaume Fauveau Tamaina handiagoan ikusi\nSud Ouest egunkariak jakinarazi du Bidarteko (Lapurdi) udalekua hetsi dutela animatzaile batek positibo eman duelako PCR proban. Orotara, ehun bat haurrek izena emana dute bilgunean, baina herriko etxeak segurtatu du «31 haur soilik» izan direla animatzailearekin kontaktuan.\nGaur eta bihar hetsirik egonen da zentroa; Emmanuel Alzuri auzapezak segurtatu du guraso guztiak deitu dituztela PCR probak egitera akuilatzeko. Gaitza duen emakumea berrogeialdia betetzen ari da. Eskualdeko Osasun Agentziak, berriz, kasu bakana den edo foku bat den ikertuko du.\nAlzurik azpimarratu du protokolo berezia aplikatu dutela udalekuan uda hasieratik, eta espero du horrek kutsatze katea murriztuko duela. Izan ere, adin ezberdinetako haur taldeek ez dute elkar gurutzatu, eta heldu bakarrarekin izan dira kontaktuan. Hala, emakumearekin kontaktuan izan diren 31 haurrei probak egiten hasi zaizkie. Bestalde, zentroan lan egiten duten beste zortzi langileei ere eginen dizkiete probak.\nKoronabirusaren beste uhin baten beldurrez, agintariek babes neurriak zorroztu dituzte azken egunetan. Pirinio Atlantikoetako suprefeturak erabaki du maskara derrigortzea zenbait lekutan, hala nola Miarritzen, Donibane Lohizunen eta Baionan. Erabakia beste zenbait herritara hedatu du prefeturak. Hala, Bidarten, Ezpeletan, Getarian (Lapurdi) eta Donibane Garazin ere beharrezkoa izanen da. 135 euroko isuna izanen du maskararik gabe doanak.


Ordutegi berezia dute Aste Santuan igerikekuak eta kiroldegiak\nAste Santua eta opor garaia dela eta, ordutegi berezia dute egun hauetan kiroldegiak eta igerilekuak. Hala, aste honetan eta hurrengoan goizetik ere irekita da kiroldegia. Aste egunetan, 10:00etatik 13:00ak arte eta 15:00etatik 21:00ak arte izango da irekita. Asteburutan, berriz, 9:00etatik 13:00ak arte eta 16:00etatik 20:00ak arte izango da irekita.\nIgerilekuaren ordutegia, berriz, ostegunetik astelehena bitartean izango da berezia; jai egunak direla eta, jai egunetako ohiko ordutegia izango da bost egun horietan (zapatuan ere bai), eta 9:00etatik 13:00etara izango da irekita.\nJoxe Takolo Bekara proiektuak aurkezteko epea zabalik da\nMartxoaren 1ean ireki zen Joxe Takolo Bekan proiektuak aurkezteko epea, eta hilabetea bukatu bitartean aurkeztu beharko dira (martxoaren 31ka izango da proiektuak aurkezteko azken eguna). 16. urtez, Azpeitiko Udalak goi-mendizaletasunarekin lotuta dauden maila handiko eta proiektu originalak bultzatzeko asmoz jarri du abian beka.\nProiektu irabazleak 3.000 euro jasoko ditu, eta Azpeitiko Udalak, Gipuzkoako Foru Aldundiak, Euskal Herriko Mendi Federazioak eta Lagun Onak Mendi Bazkunak finantzatuko dute. Eta Euskal Herriko mendizale, mendi elkarte eta beste hainbat eratako elkarte eta taldeek eskatu dezakete.\nIazko bekaduna, abiatzear\nIaz irabazle izan zen 'Incognita Patanogia 2015' proiektua gauzatzera abiatzear dira laguntza jaso zuten Ibai Rico, Evan Miles eta Eñaut Izagirre. Proiektuan zehaztu bezala, Txileko Patagoniako Hoste uhartean abentura, ikerketa eta alpinismoa bateratuko dituen proiektu batekin glaziarrak ikertzera abiatuko dira. Azpeitiko Udalak, zorterik onena opa diete beren proiektua nahi bezala eta aurreikusita bezala gauzatzeko.\nUrrezko Aizkolarien Binakako Txapelketako Eusko Label Sari Nagusia igandean jokatuko da Izarraitz pilotalekuan\nGaur eguerdian aurkeztu da udaletxean igandean Izarraitz pilotalekuan jokatuko den Urrezko Aizkolarien Binakako Txapelketako Eusko Label Sari Nagusia. Hiru bikote ariko dira finalean: Aitzol Atutxa II.a eta Ugaitz Mugertza II.a, Laurence O'Toole eta Iker Vicente, eta Jon Rekondo eta Ruben Saralegi. 12:00etan hasiko da norgehiagoka eta sarrerak leihatilan erosi beharko dira, 10:30etik aurrera. 20 euro balio du sarrera bakoitzak, eta 16 urtetik beherakoek ez dute ordaindu beharrik izango. Estitxu Elduaien Azpeitiko Udaleko Kirol batzordeburuak azaldu duUdalak "jarraituko dutela baliabideak jartzen aurrerantzean ere" aizkora eta horrelako txapelketak egiten jarraitzeko. Horrekin batera, azpeitiarrak animatu ditu igandeko proba ikustera.\nKirola arduraz egiteko, Kirol Patronatuko Bazkideentzat medikuntza zerbitzua indartzeko hitzarmena sinatu da\nAzpeitiko Udalak Eliku Zentroarekin eta Urola Zentro Medikoarekin hitzarmena sinatu du Kirol Patronatuko Bazkideei Kirol medikuntza zerbitzu hobea emateko helburuz. Hitzarmen horren bidez bazkideek hiru mediku probetan prezio hobeagoak izateko aukera izango dute patronatuko txartela eta NAN-a erakutsiz gero. Aurkezpenean izan ziren, Estitxu Elduaien eta Mikel Ibarzabal Udal zinegotziez gain, Aitziber Aizpuru eta Manolo Olalde bi zentroetako arduradunak.\nUrrezko Aizkora binakako aizkora txapelketako finalerako sarrerak zozkatuko ditu Azpeitiko Udalak\nOtsailaren 28an jokatuko da Azpeitian Urrezko Binakako Aizkolari Txapelketa- Eusko Label saria eta Azpeitiko Udala txapelketa horretako laguntzailea da. Aitzol ATUTXA II - Ugaitz MUGERTZA II; Laurence O´TOOLE - Iker VICENTE eta Jon REKONDO - Ruben SARALEGI izango dira aurrez aurre. Norgehiagoka 12:00etan hasiko da Izarraitz pilotalekuan, eta Azpeitiko Udalak bi sarrera bikoitz zozkatuko ditu herritarren artean.


Bertan da elurra - Plaentxia.eus\nBertan da elurra\nUbane Madera 2018-03-19 18:10\nElurra ia udalerrian. Agazkiak: Julian Ezenarro.\n300-500 bat metrotan elurra egingo duela zegoen iragarrita gaur arratsalderako, eta dagoeneko bertan dugu atzera ere dama zuria, esandakoa baino beherago. Hirukurutzeta zuritu du arratsaldeko lehen ordurako, eta eguraldi adituen arabera, behera dator elurra. Izan ere, bertan da ja.\nHain justu ere, gaur 12:00etatik bihar 18:00ak arte alerta laranja dago aktibatuta elurrarengatik. Eta ez hori bakarrik, giro benetan kaskarra dago iragarrita: “Trumoi-ekaitzak ere izan daitezke tarteka, eta baliteke kazkabarra ere botatzea; ez da baztertzen ekaitz eremuetan puntualki elur-kota zertxobait gehiago jaistea”; halaxe diote Euskalmeten gaurko.\nBiharko, berriz, elur maila 100-300 metro artean izango dela diote Euskalmeten, “baina ekaitz guneetan beherago ere zuritu dezake. Eguerdi partean elur-maila 400-600 m ingurura igoko da, baina azken orduetan berriz ere egingo du behera”.\nNegu bete-beteko giroa dugu, beraz, udaberrian sartzen garen aste honetan.


Zer da Adult-Porn-Games?\nAdult-Porn-Games handienetako bat da, play free porn jokoak inguruan onenetako bat, jolas-komunitate abiarazi! Egunero, milaka pertsona etorri Adult-Porn-Games arakatzeko, gure hainbat agertoki, pertsonalizatu beren sexu pertsonaia eta saiatu guztiak bete gure free sexy bilaketak.\nEz dut ordaindu play Adult-Porn-Games?\nAdult-Porn-Games free to play da, eta beti izango da. Gure taldeak konpromisoa hartu du bermatuz gure izenburua da erabat gaiaren inguruan freemium eredua, baina erosketa guztiak izatea erabat aukerakoa. Beraz, laburbilduz, ez duzu behar ezer erosi, baina ezin duzu laguntza gurekin nahi baduzu.\nGaude behartuta hainbat joko lizentzien gorputzak mundu osoko bakarrik ematen gure joko duten pertsonak dira, 18 urtetik gorako. Aurre egiteko adingabe gizabanako sartzeko saiatzen Adult-Porn-Games, dugu erabilera berezia kreditu-txartela autentifikazio-sistema egiaztatzeko adina jokalari guztiak.\nBa al dago benetako jokalari barruan Adult-Porn-Games?\nJolastu ahal izango duzu Adult-Porn-Games bai askorentzako eta jokalari bakarreko formatua! Gehienak gure arreta ordaindu behar da, jokalari bakarreko esperientzia, baina ari gara plangintza oharra mordo bat ezaugarri berriak eta tresnak hobetzeko askorentzako jokatzeko ez oso etorkizun hurbilean, – stay sintonizatuta!\nBai. Baita laguntza iOS eta Mac, Adult-Porn-Games ere gaitasuna du pertsona Android gailuetan erreproduzitzeko. Beraz, betiere sarbidea izango duzu Chrome, Safari, Firefox edo, izango duzu ez gai gora kargatzen Adult-Porn-Games erabiliz edozein gailu, beraz, nahi duzun. Fantasiazko da gauza – benetan!\nGoian aipatu bezala, Adult-Porn-Games gaur egun edonork aukera ematen konektatzeko jokoa bada izan dute, Firefox, Safari eta Chrome edo edozein gailu.\nBai. Konexio Adult-Porn-Games eskaintzen da, HTTPS bidez. Dugu, halaber, bakarrik mantendu zure e-posta helbidea, erabiltzaile-izena eta pasahitza hash erregistro – hori da.\nEz dut ezer instalatu behar play Adult-Porn-Games?\nEz. Betiere, izan duzun bezala, Firefox, Safari edo Chrome nabigatzailea, ahal izango duzu play Adult-Porn-Games deskargatu gabe ezer zure gailua.


2018-05-26, Unai Calvo Gomez, alebin mailako Euskadiko xake txapeldun.\nEUSKADIKO ESKOLARTEKO XXXVII. JOKOETAKO ALEBIN MAILAKO BANAKAKO XAKE TXAPELKETA.\n(2018ko maiatzaren 26an jokatua, Arrasaten).\nLarunbatean jokatu zen Uarkapeko pilotalekuaren instalazioetan (Arrasate, Gipuzkoa), Eusko Jaurlaritzaren Kirol Zuzendaritzak antolaturik, Euskal Xake Federakuntzaren lankidetzarekin.\n12 urtez azpiko 10 jokalarik parte hartu zuten (2006ean jaiotakoak bakarrik onartzen ziren), 5 txandatan. Iaz ere 10 jokalari izan ziren. Jokalari bakoitzak 55 minutuko denbora izan zuen partida osatzeko, gehi 5 segundo jokaldiko.\n2008an Eusko Jaurlaritzak erabaki zuen jokalari nafarren parte hartzerik ez onartzea. Hau izan da, beraz, jokalari nafarrik gabeko hamaikagarren Txapelketa.\n1) Unai Calvo Gomez (Bizkaia) (1.227) – 4 puntu.\n2) Alvaro Rodriguez Avila (Bizkaia) (1.182) – 4 puntu.\n3) Zuhaitz Gimenez Lopez (Gipuzkoa) (1.268) – 3’5 puntu.\n4) Ibon Dominguez Exposito (Araba) – 3 puntu.\n5) Alex Odriozola Coscolin (Gipuzkoa) (1.392) – 3 puntu.\n6) Markel Vesga Izeta (Gipuzkoa) (1.454) – 2’5 puntu.\n7) Jorge Recio Sanz (Araba) – 2 puntu.\n8) Leire Vega Bilbao (Bizkaia) – 2 puntu.\n9) Sara Garcia Fernandez (Gipuzkoa) (1.548 euskal elokoa) – Puntu bat.\n10) Ane Martin Ochoa de Retana (Araba) – 0 puntu.\nLeire Vega Bilbao bizkaitarra alebin mailako Euskadiko neska xake txapelduna izan da.\nUNAI CALVO GOMEZEK AZKENEKO PARTIDAN IRABAZI ZUEN TITULUA\nUnai Calvo Gomez bizkaitarra Abadiño taldekoa da. 2006. urtean jaio zen. Beraz, 12 urte izanen ditu urtea bukatzean.\nAurkaririk indartsuenei egin zien aurre. Lehenengo txandako Jorge Recio Sanz arabarra izan zen ahulena. Hortik aurrera, kalitatea erakutsi behar izan zuen txapelketa irabazteko: Markel Vesga Izeta gipuzkoarra seigarren sailkatua, Ibon Dominguez Exposito arabarra laugarren sailkatua, Zuhaitz Gimenez Lopez bizkaitarra hirugarren sailkatua eta Alvaro Rodriguez Avila bizkaitarra bigarren sailkatua izan zituen aurrez aurre.\nMarkel Vesgarekin eta Zuhaitz Gimenezekin berdindu zuen, baina partida erabakigarrian, azken partidan, Alvaro Rodriguez Avilari irabazi zion.\n21’6 puntutan hobetu zuen bere eloa, bide batez.\nAlvaro Rodriguez Avilak Santurtzi taldean jokatzen du. Lidergoa galdu zuen azkeneko partidan, baina aurreko garaipenei esker ez zuen problemarik izan bigarren amaitzeko.\nGros Xake Taldeko Zuhaitz Gimenez Lopez donostiarrak berdinketa lortu behar izan zuen Markel Vesga Izetaren aurka, podiumean sartzeko. Beltzekin arituta erdietsi zuen hori eta 3’5 puntuz geratu zen.\nGetxo Xake Taldeko Leire Vega Bilbao izan zen lehenengo neska txapelketan, zortzigarren postuan eta 2 puntuz geratuta ere. Sara Garcia Fernandez gipuzkoarrari azkeneko txandan irabazita lortu zuen alebin mailako nesken titulua.\n10) Adrian Martinez Fernandez (Bizkaia) – Titulu bat.\n11) Patxi Moreno Estebanez (Gipuzkoa) – Titulu bat.\n12) Asier Pedrera Busselo (Gipuzkoa) – Titulu bat.\n13) Manex Regillaga Elias (Bizkaia) – Titulu bat.\n14) Ander Salgado Quesada (Araba) – Titulu bat.\n15) Jorge Tapia Santamaria (Araba) – Titulu bat.\n5) Irene Garcia Bolaños (Bizkaia) – Titulu bat.\n6) Mencia Montes Gimenez (Bizkaia) – Titulu bat.\n7) Lucia Munilla Bote (Bizkaia) – Titulu bat.\n8) Lucia Munita Lasa (Araba) – Titulu bat.\n9) Maria Otero Ruiz de Alegria (Araba) – Titulu bat.\n10) Maialen Ros Iturgaitz (Nafarroa) – Titulu bat.\n11) Nahiara Solana Egiluz (Gipuzkoa) – Titulu bat.\n12) Garazi Urrusolo Aparicio (Bizkaia) – Titulu bat.\n13) Irati Valgañon Setien (Bizkaia) – Titulu bat.\n14) Leire Vega Bilbao (Bizkaia) – Titulu bat.\nIturria: “http://chess-results.com/tnr356838.aspx?lan=2&art=1&rd=5” webgunea.


Heldu da Be Veggie: jateko, kontsumitzeko eta bizitzeko beste era bat - Ficoba\nHasiera / Actualidad / Heldu da Be Veggie: jateko, kontsumitzeko eta bizitzeko beste era bat\nHeldu da Be Veggie: jateko, kontsumitzeko eta bizitzeko beste era bat\nAbe 2, 2019 | Ekintzak eta azokak\n60 erakusketari horiei esker, Be Veggie azokara gerturatzen direnek egiaztatu ahal izango dute erraz eraman daitekeela filosofia beganoan oinarritzen den bizimodu mota bat, produktu beganoen sorta handi bat izango dute eskura: elikagaiak % 100ean begetalak, kosmetika naturala, moda arloko eskaintza zabala Gipuzkoako Moda Jasangarrirako Klusterraren eskutik (GK Green Fashion), Ingurumena eta Obra Hidraulikoak Sailak sustatuta, habitata, aplikazio eta zerbitzu teknologikoak, etab.\nEskaintza horretan aipagarria da gastronomia produktuen erakusgarri zabala, esate baterako, hanburgerrak, gaztak, teak, gozokiak, garagardoak, produktu aiurbedikoak, olioak eta zizka-mizkak, bestak beste. Erosi ahal izango dira produktu horiek, baina baita kontsumitu ere, azokan bertan.\nAbenduaren 6an, ostirala, Jenny Rodriguezen hitzaldi batek emango dio hasiera jardunaldiari, bizimodu beganoa eramateko gonbita egingo digu. Diseinatzaile grafiko honek dena alboratu eta animalien aldeko aktibismoa bihurtu zuen lanbide. ‘Vive Vegano’ liburuaren egilea da.\nJarraian hitzaldi bat eskainiko du Greenpeace erakundeak. Gaia, “Okelak Espainian uzten duen arrasto jasanezina”. Okela ekoizteko eta kontsumitzeko egungo ereduaren eta klima aldaketaren arteko zuzeneko eta zeharkako lotura batzuk azalduko dituzte.\nMelina Zukernikek hartuko du txanda. Ikus-entzunezkoen errealizadorea eta arte zuzendaria da, eta masterra du egina tokiko garapena, ekoizpena eta diseinua nazioartekotzeko arloan. Beganismoa izango du hizpide, dieta eta modetatik harago doan bidaia sortzailetzat baitu. Gainera, ipuin bat kontatzeko izango dugu Be Veggie azokan Melina,”La princesa del reino peludo” 5-8 urte bitarteko haurrei eta euren familiei zuzendua, animalien bizitzaren aldeko sentsibilitatea indartzeko eta naturarekin dugun harremana hobetzeko egunero erabili beharreko ohitura batzuk iradokitzeko.\nJon Kareagak, beste batzuekin batera Bask fundatu zuenak eta Fridays For Future higikundean ingurumen aktibista denak, Ficoban erakutsiko du berak egindako “Made in, made for” dokumentala: Asiara egindako bidaia baten bidez erakusten du nola eragiten dien moda arloko industriak pertsonei eta planetari.\nBe Veggie azokak rol garrantzitsu bat eman dio sukaldaritza % 100ean begetal eta beganoari. “Sukaldean” gunean sukaldaritza tailerrak eskainiko dira tofua, seitana, soja testurizatua, lekaleak eta fruitu lehorrak erabilita errezeta ezin goxoagoak egiten ikasteko.\nHauexek izango dira Be Veggieko musika proposamena osatuko dutenak: DJ Bara, Donostian bizi den zinemagile bikotea, lana eta esperimentazio musikala eta musikarekiko grina partekatzen dituena; DJ Honeyboy, DBBD DJ taldeko partaidea, ukitu tropikalez bustiriko modernotasun klasikoekin; PetFennec, Urko Eizmendi abeslari eta musikagile donostiarrak fundatu eta berau buru duen indie-rock proiektua; Sara Zozaya, ‘Toki-on’ albumarekin Gaztea Irratiko 1. postura iritsi zen “Nerabe” taldeko abeslaria; eta DJ Susi Quiu, Be Veggie azokaren lehenengo edizio honetako azken musika saioaz arduratuko dena..


Xabier Perurena: Txikitatik izan naiz pailazo samarra — Gaztezulo\nXabier Perurena: Txikitatik izan naiz pailazo samarra\nXabier Perurena: Txikitatik izan naiz pailazo samarra https://www.gaztezulo.eus/albisteak/xabier-perurena-txikitatik-izan-naiz--pailazo-samarra https://www.gaztezulo.eus/albisteak/xabier-perurena-txikitatik-izan-naiz--pailazo-samarra/@@download/image/20111066984xabier_perurena_2.jpg\nHarrijasotzaile familiakoa izan arren, bestelako bide bat egin du berak: Harategian, tabernan eta Goenkaleko platoan egiten du lan. Sasoirik ez zaio falta, ordea.\nGoenkaleko zure pertsonaiak, betiko neskalaguna aldarean utzi eta Karibeko neska bategatik, neskalagunaren lagunik onena, aldatu zuen. Bizitza konplikatu xamarra da Arraldekoa, ezta?\nArralden bizitza errazik ez dago, denak konplikatzen dira! Pertsonaia bakoitzak dauka bere trama eta trama bakoitzak korapilo mordoa.\nEta Xabierrek zein ditu gustukoago, bertakoak edo karibetarrak?\nEgia esatea nahi baldin baduzu probatu behintzat bertakoak bakarrik egin ditut eta besteak probatu gabe ezin esan\nEgia al da aktore izanda gehiago ligatzen dela?\nJendea hurbildu kaso egitera bai, gaztetxoak behintzat, baina ligatu nik behintzat askoz ere gutxiago. Momentu batean kezkatu ere egin nintzen, zergaitik ez dut ligatzen? Iruñean proba egitea erabaki nuen, giro erdaldunean. Ondo atera zen eta gustura, kar, kar, kar!!\nPentsatu al izan duzu inoiz, joño, gertatu zaidan honek gidoi baterako balio dezake.\nTarteka tokatzen zaizkit gauza kuriosoak, edozein pertsonaren bizitzan bezala\nLagunekin eta parrandan izandako kontuekin, adibidez, pelikula bat egiteko ez dakit baina sketx batzutarako emango luke\nAktore lanak harategiko lanekin eta tabernako lanekin tartekatzen dituzu. Nola egiten duzu guztietara iristeko?\nNik uste dut beharrak laguntzen didala. Etxe bat egin dut eta horri buelta eman beharra dago. Momentu honetan sasoia ere badaukat gainera, 24 urte dauzkat, eta lana egiteko gogoa ere bai. Saiatu beharra dago.\nHarategiak eta platoak ez dute antz handirik izango.\nEgia da platoan lagunekin egon eta jolas gehiago egiteko aukera daukadala baina bietan ibiltzen naiz gustura\nEz daukate zerikusirik, noski, baina harategian klase guztietako jendearekin izan dut tratua zortzi urtean eta nik uste hori lagungarri izan zaidala aktore lanerako.\nAita eta anaia harrijasotzaileak izanik ez al duzu inoiz mundu horretara bideratzeko asmorik izan?\nOrain gimnasioan aritzen naiz pixka bat, eta aurreko batean aitaren museoko 100 kiloko harri batzuekin egin nuen proba. Baina jolasean. Txikitatik izan dut garbi ez nuela hori nahi.\nNondik sortu zitzaizun aktore bokazioa?\nTxikitatik pailazo samarra izan naiz. Eskolan Goenkaleko Mikel "Tximaluze"-ren papera egin nuen batean oso ondo pasa nuela ere gogoratzen dut. Baina inoiz ez zitzaidan burutik pasatu aktore lanetan bukatuko nuenik. Hamasei urterekin harategian hasi nintzen eta hor jarraitzea baina ez nuen buruan.\nMadrilera ere joan zinen, ordea, zortea probatzera.\nDuela bizpahiru urte gai hauei bueltaka hasi nintzen. Internet bidez casting batzuk lotu eta probatzeagatik ez nuela ezer galtzen pentsatu nuen.\nTopatu zenuen lehen papera gogorra egin omen zitzaizun, "taparrabosa" jantzita Tarzanena egin.\nIritsi eta berehala suertea izan nuen eta Yo Soy Bea seriean papertxo hori eman zidaten. Musu bat eman behar nion aktoresa bati, gero berak zaplastekoa ematen zidan, sekulako hotza egiten zuen\nEta ez neukan ideiarik deusena. Hor konturatu nintzen ikasi beharra neukala.\nKas-en telebistarako iragarkian ere arropa gutxirekin ateratzea tokatu zitzaizun. Planta onekoa izateak ate batzuk irekitzen ditu, ezta?\nBi horiek bakarrik izan dira arropa kentzekoak\nGainera ez naiz ni telebistan arrakasta duten metrosexual horietakoa. Handia bai baina tabletak eta kontu horiek ez\nOso zuria naiz gainera kar, kar !!\nMiserias izeneko laburmetrai batekin ere ari zara lanean.\nLengo udan grabatu nuen baina arazo asko izan nituen. Gidoia goitik behera aldatu eta goitik behera neuk egitea da asmoa. Denbora gutxirekin nabil baina berehala hasteko asmoa daukat.\nMadrilen castingak egiten ibili nintzen garai hartan ordu asko egin nituen trenean aurrera eta atzera, eta orduan idatzi nuen. Casting batean trama baterako monologo bat idazteko eskatu zidaten eta hortik habiatuta atera zitzaidan.\nZein dira aktore bezala bete nahiko zenituzkeen ametsak?\nAhal dudan bitartean disfrutatuko dut eta ezin denean hasiko naiz beste gauza batzuetan pentsatzen. Baina saiatuko naiz aurrera egiten. Oso burugogorra naiz gainera.\nZer aurreratu dezakezu Goenkaleko denboraldi berriari buruz?\nIbonen pertsonaiarekin sorpresa handiak egongo dira. Ertzain bezala hasiko naiz, baina komedia ukitua izango du, berria naizenez hanka sartuko baitut. Gero etorriko dia trama fuerteagoak. Itsasorekin bizitzen jarriko da baina etorriko da Leonorren gizonaren alaba etorriko da, neskato gazte bat, ibon gustatuko zaio eta hor ere saltsa egongo da.\nAitarekin ez duzu askotan topo egin Arralden.\nEz zaigu askorik tokatu orain arte. Baina gustatuko litzaidake diskusio fuerteren bat edo izatea... Ondo egingo genuke.


Obrak eginda, irailean hasiko du DBHko lehen mailarako ibilbidea | Aldizkaria\nIKASTOLA 217 > ikastolak > Obrak eginda, irailean hasiko du DBHko lehen mailarako ibilbidea\nObrak eginda, irailean hasiko du DBHko lehen mailarako ibilbidea\nBeasaingo Ikastolak amaitu ditu Urbialde enparantzan Derrigorrezko Bigarren Hezkuntzarako behar zituen 1.200 metroak, 2010eko Lege Dekretura egokitzeko.\n2015eko udaberrian jaso zuen DBHko behin-behineko baimena. Beasaingo Ikastolak amaitu ditu Derrigorrezko Bigarren Hezkuntzarako geletako obrak. Irailean obrak hasi ziren eta jada beharrezko diren 1.200 metroak obratu dira, 2010eko Lege Dekretura egokitzeko. 2016ko irailean bertan hasiko dira DBHko lehen mailako ikasketak.\nHori ospatzeko festa berezia antolatu zuten Beasaingo Ikastolan. Eguraldiak lagunduta kalejirarekin hasi ziren bazterrak animatzen, erraldoi eta buru-handiak herritik barrenera. Eguerdian, Urbialde enparantzan dantza eta musika ekitaldi bat antolatu zuten, ikastola erakusteko xedearekin. Beasaingo Ikastolak bertan ikasi duten ikasle ohiak gonbidatu zituen, urte guztiotan lagundu dioten beasaindar eta ikastola zale guztiekin batera. Bertan izan ziren EHIko ordezkariak ere, eta Koldo Tellituk hartu zuen hitza Euskal Herriko Ikastolen izenean.\nBEASAINGO IKASTOLAren historia labur bat\n2014-15ean ANDRAMENDI IRAKASKUNTZA KOOP.ELK.a eta ERAGINEZ fusionatu egin ziren, eta Oinarrik abalatutako 800.000 €ko mailegu batekin ANDRAMENDIK Urbialde enparantza azpiko lokalak bereganatu zituen, eta behin behineko baimena lortu.\n2015-16 ikasturtean obrak burutu ditu eta 2016-2017 ikasturtean Derrigorrezko Hezkuntzako etapa guztiak bere gain izango dituen lerro bakarreko ikastola osatuko du 0tik-16 urtera bitartera.\nOrain Beasaingo Ikastolak 283 ikasle ditu, eta 2016-17an 300 ikaslerekin hastea aurreikusten du. Ikastolako langile kopurua ere handitzekotan dago, horiek guztiak berri onak dira ikastola taldearentzat. Zorionak!


Etxetresna elektrikoen konponketa: Berme osoz | Aldizkaria | EROSKI CONSUMER\nEtxetresna elektrikoen konponketa: Berme osoz\nFaktura iristean ustekabe mingotsik ez nozitzeko, eskatu aurretiaz aurrekontua konponketa-lantegian\nEtxetresna elektrikoen matxurak etxe guztietan suertatzen dira lehen edo geroago. Emaitza bikain-bikainekoak, azken belaunaldiko aparatu sofistikatuenak ere ez daude arrisku horretatik salbu. Horrelakoak gertatzean asistentzia teknikoko zerbitzura (ATZ) jotzea izaten da ohikoena. Batzuetan, dena den, teknikariaren lekualdatzea, hondatutako piezen prezioa eta eskulanaren kostua, denak batera, faktura ikaragarri altxatzen duten faktoreak direnez, aparatua konpontzea ez du merezi izaten. Hona hemen arazoari irtenbide egokia emateko klabe batzuk.\nBermean dagoela konpontzea\nGogoan izan, produktu bat erostearren, hondatzen denean konpon dezaten exijitzeko eskubidea duzula, aparatua behar ez bezala erabili ez baduzu, bederen.\nZiurta ezazu marka horrek asistentzia teknikoko zerbitzu egokia eskaintzen duela. Mesfida zaitez tarifatze gehigarriko telefonoa (hots, garestienak: 803, 806, 807 eta antzeko hasiera dutenak) edo mugikorra baizik adierazten ez dutenak: ez helbiderik, ez telefono finkorik...\nErosten dituzun aparatuen argibide-liburuarekin batera, gorde berme-txartela eta faktura edo erosketa-agiria.\nProduktu berri batek lehendabiziko sei hilabeteetan ager dezakeen matxura edo kaltea fabrikatik etorritakotzat jotzen denez, konponketako gastuek (piezak, tokiz aldatzea, eskulana, etc.) saltzailearen konturakoak izan behar dute. Sei hilabete horiek igaro ondoren, akatsa fabrikakoa dela eta berak gaizki erabiltzearren eragin ez diola kontsumitzaileak frogatu behar du (saltzaileak horrela eskatzekotan).\nEz maneiatu aparatua, erreklamazioa egiteko eskubidea galdu egingo duzu-eta, akatsa fabrikakoa bada ere.\nEtxetresna elektrikoa konpontzen ari den bitartean berme-aldia eten egiten da.\nFabrikatzaileak bi urteko lege-bermea eman behar du. Berme komertziala (hots, fabrikatzaileak, saltzaileak, etc., legezkoari nahita eransten diona) interesgarria da, bi urteko epe hori luzatu egiten duelako. Ez ahaztu, dena den, berme komertzial horrek legezkoaren aldean mugatuagoa izan daitekeela eta, zenbaitetan, hainbat baldintza betetzearen arabera aldatzen dela. Horrelako berme-aldietan ohiko kontua da, adibidez, lekualdatzeak edo piezak ordaindu beharrekotzat jotzea.\nGogoan izan, era berean, enpresari edo profesional bati erositako bigarren eskuko ondasunek ere bermea dutela: urtebetekoa, gutxienez.\nMatxuraren eta konpontzean emaniko epearen ondoriozko kalteengatik indemnizazioa eska dezakezu; adibidez, hozkailua erosi eta handik astebetera hondatu baldin bazaizu, bermea egikaritzea ez ezik, etxetresna elektrikoaren okerreko funtzionamenduagatik hondatu diren elikagaiengatiko indemnizazioa eskatu ahal izango duzu.\nBermerik ezean, eskatu aurrekontua\nBermea agortu baldin bada, eskatu aurrekontua konponketa lantegi bat baino gehiagotan eta asistentzia teknikoko zerbitzuan.\nGaldetu telefonoz konponketa egitea merezi duen, zenbat kosta dakizukeen, zenbat kobratzen duten bidaia eta eskulana... Hala ere interesatzen bazaizu, eskatu aurrekontua idatziz. Agiri horretan konponketaren azken prezioa xehetasunez agertu behar da: eskulana, aldatu beharreko piezak, teknikarien lekualdatzeko gastuak, etc. BEZ bertan agertzen ez bada eta "BEZ gabe" berariaz adierazten ez bada, azken prezioa BEZ eta guzti kalkulatua dagoela ulertzen da.\nGogoan izan aurrekontua ordaindu behar duzula baldin eta, eskatu duzunean, onartzen ez baldin baduzu.\nAurrekontua egitearren hurrengo kopuruak kobra dakizkizuke:\nEtxean erabiltzeko aparatu txikiak: hamabost minutuko eskulana.\nLerro zurikoak: ordu erdiko eskulana.\nLerro marroi eta elektronika: ordubeteko eskulana.\nAurrekontua onartzen ez baduzu, zuk entregatu zenuen egoeran itzuli behar dizute aparatua.\nEntregatu zaizun aurrekontuak baliodun izan behar du hurrengo 30 egunetan ere.\nGogoan izan berme-aldian ezin kobra dakizkizukeela langileen lekualdatzea, eskulana, piezak eta zergak.\nBerme-aldian ez dagoenean, hobe duzu lantegira zerorrek eramatea, gastuak murriztuko dituzulako horrela.\nZure etxera joatearren bidaia bat bakarrik kobra diezazukete. Ez dio axola behin baino gehiagotan joan diren, zu bertan ez zinela joan diren, etc.\nKonponketa etxean egiten bada, konponketa-tarifez aurretiaz informazioa jasotzeko eskubidea duzu.\nBermean izan edo ez izan, eska ezazu aparatua entregatu duzula frogatuko duen gordailu-agiria: bertan agertuko dira aparatuaren ezaugarriak (marka, linea, seriea, etc.)\nAparatua etxera eraman edo teknikoak alde egin aurretik, egiazta ezazu aparatua ondo dabilela.\nKonponketa egindakoan, jaso ezazu lehenbailehen: bestela, jasotzeko esan zizun egunetik hilabetea igaro ondoren, kontsigna kontzeptuagatik gastuak kobra dakizkizuke. Eska ezazu, baita aparatua bermean dagoela ere, faktura zehaztua: bertan, enpresaren IFK, eginiko konponketa, eskulana, lanorduaren prezioa, aldatutako piezak, BEZ eta konponketa horren bermea agertuko dira.\nJakin ezazu lantegiek konpontze lanen orduko prezioak eta lekualdatze gastuak argi eta garbi erakutsi behar dituztela.\nEgiazta ezazu aldaturiko piezak berriak direla. Zaharrak jasotzeko eskubidea daukazu.\nKonponketaren gutxieneko bermea hiru hilabetekoa da eta konpondu edo aldaturiko piezak ez ezik, teknikariaren lekualdatzeak ere sartzen dira bertan: horregatik du berebiziko garrantzia berme-aldi horretan faktura edukitzeak.\nPDF: Egin klik hemen honako ekintza hau burutzeko: Informazio hau PDF bertsioan jaitsi (258 Kb)


FluxBB - Librezale.eus\nFluxBB foroak sortzeko aplikazio bat da. Azkarra, arina eta erabilerraza izateko sortu da. PHP lengoaian idatzita dago eta aktiboki garatzen ari da.\nEuskarazko bertsioaren historia\nLibrezalek 2009a arte erabilitako PunBB aplikazioan oinarrituta dago FluxBB. Librezalek PunBBren atal batzuk itzuli zituen hasieran, eta 2009an gainerako atalak itzuli ziren FluxBBn aprobetxatu ahal izateko. 2015ean itzulpena eguneratu eta ofizialtasuna berreskuratu zen.\n1.4 bertsioaren lokalizazio-fitxategiak Librezalen bertan daude.\n1.5.8 bertsioaren lokalizazio-fitxategiak FluxBB webgunean aurkitu daitezke.\nItzulpena ofiziala bihurtu aurreko instalazio batean euskarazko hizkuntza paketea gehitzeko, gorde Euskara karpeta (1.4 bertsioan) edo Basque karpeta (1.5.8 bertsioan) FluxBBren instalazioaren lang karpetan.\nGaur egun lokalizazioa Github bitartez egiten da, prozesua honako hau da: langs errepositorioaren forka egin, git erabilita fork hori ordenagailura ekarri, testu editore batekin egin beharreko aldaketak egin, git bidez fork propiora igo, eta hortik zerbitzari ofizialera igotzeko eskaera egin.\nOrrialdearen azken aldaketa: 21:57, 30 abuztua 2016.


Azterketa: hona hemen lanbide arriskua handitu dibortzio\nBitartean, herritarren mundu modernoaren joera izan du ezkondu bezain berandu posible, dibortzio da, oraindik ere, oso ohikoa. Ex-ezkontideak, ohia ezkontide-zerrenda arrazoiak bultzatu duten horiek dibortzioa. Hau dela eta izan daiteke, desleialtasuna, komunikazio falta, aldi genetikoa edo, nahiz eta sentimendua ez da gehiago maitekorra, bere ezkontidea, bere ezkontidea. Hori esanda, sartzen da bakarrik oso gutxitan aukera artea zerrenda honetan. Ezagutzeko zein lanbide bizi dira, dibortzio-tasa handiagoa da, statistician Nathan Yau oinarritzen da ikerketa baten emaitzak epe bat bost urte bertan egin zen AEBETAKO Errolda Bureau (errolda Estatu batuetako, zein kontu herrialdeko biztanleriaren hamar urtez behin). Aztertu ondoren datu guztiak, izan zen gai batzuk ezagutzeko benetan interesgarria joerak. Behean, aurkituko duzu zortzi lanbide arriskua nabarmen handitu dibortzioa.\nBat bada kontuan hartzen izan ere, haien lan-unitate horiek alkohola edan eta aukera ematen du horiek ezagutzeko pertsona interesgarri asko jai ingurumena, ulertzen dugu bere lanbidea ezin erraz suntsitu beren harremana, beren ezkontidea. Bartenders bera dute koefizientea dibortzio delako ingurumena taberna oso antzekoak casinos eta joko gela hori aipatu dugu gorago. Horrez gain, oro har eskatzen horiek langile izan, oso atsegina eta batzuetan flirt) beren bezeroei. Beste arazo bat da, hainbat taberna askotan eskatzen dute langile zerbitzatzeko bezeroei azken arte desagertuko da, eta horrek eramaten irregular lan-ordu. Ondorioz, faktore horiek guztiak, bartenders ziren aurkitu borrokan denbora pasatzeko bere familiarekin.\nIzan ere, guztiak lanbide zerbitzuaren sor ditzake arazoak familia-harremanak\nHala ere, gauez lan prozesua zailtasun bat bereziki, neurri horiek langileen izan gogor denbora bat etxean izatea, eta, aldi berean, beren ezkontidea baterako. Aurkitu zen, kudeatzaile eta operadore marka autoak alokatzeko dute, dibortzio-tasa, bat. Oso litekeena da, hori da, izan ere, lanbide honetan du ordu lan, oso zaila kudeatzeko familia kideak. Langile horiek behar da, oro har, arauak betetzen hiru-zortzi edo sasoiko lana. Da, bere gain hartu ahal izango eza errutina edo eza ordutegi finkorik ez du, gutxi lo harremanetan eta hori eramaten dibortzioa. Lanbide honetan lortzen portzentaje handi bat dibortzioen ondorioz, etengabeko estresa dela nagusitzen. Egunero, salmenta langileak behartuta entzun jendea garrasika telefono bidez eta, ondoren, beharra sentitzen dute, etxera joan eta halako beste batzuk.\nArabera Nathan Yau, asko bilduma eragile landare halaber, arrazoi beragatik\nDagokionez lanbide-kategoriak gehiago, oro har, bihurtzen da, lan egiten duten pertsonen garraioa industria (adibidez, autobus gidariak) bat dute, dibortzio-tasa baino handiagoa informatikariak edo matematikari. Horrez gain, Nathan Yau ere aurkitu duten pertsonak irabazi handiko soldatak landatu gutxitan. Hala eta guztiz ere, pertsona batek jaso apala soldatak eta nor izan dibortziatu esaten duten beren soldata ez du baliatu edozein eragin bere erabakia. Argi eta garbi, lanbidea ez da arrazoi bakarra, dibortzioa, baina berak oraindik ere animatzen bereizketa\nLege-informazioa zure inguruan - Paris, Lyon - eskubidea segida, error, medikuntza, zuzenbide penala


kritiken hemeroteka » Nemirovski iparraldeko haizea: hotz mina\nNemirovski iparraldeko haizea: hotz mina Gema Lasarte / Argia, 2010-03-07\nEmakume honen biografia edonor harrapatzeko modukoa da. Jakin nuenean Kieven jaiotako idazle honek udak Hendaian egiten zituela, eta zaintzaileekin euskara ikasi zuela, arras erakargarri bihurtu zitzaidan. Literaturako eremuetatik urrundu eta soziolinguistikara gehiago hurbilduz, beti pentsatu dut horrelako pertsona klaseak direla benetan gure hizkuntza eta gure kulturarentzat amu. Nemirovskitarrak herriko jauregi edo etxalde eder batean hartzen omen zuten ostatu Biarritzera, Donibane Lohizunera edo Hendaiara etortzerakoan; artean nexka ostatu xume batera bidaltzen omen zuten zaintzaile batekin. Familia aberatsa izanik ere, judu erratuaren paradigma argia dugu Nemirovskiren sendia. Iraultza Sobietarrak Frantziara erbesterazi zuen familia, eta Frantzian egin zen idazle Irene. 40 urte oraindik bete gabe zituela, berriz ere, erbesterako bideari heldu behar izan zion, oraingoan bueltarik gabekoa: Auschwitzera eraman baitzuten. Bakardadea, judu erratuaren bizitza eta heriotza dira idazle honen aurkezpen agiriak.\nEider Rodriguezek Dantzaldia euskaratu zuenean, nire artean pentsatu nuen bi idazle hauen artean “Hendaiako hondartzaz gain, zerbait gehixeago egon beharko din bada”. Eider Rodriguezen idaztankera iparraldeko haizearekin parekatu dut beti: gogorra, fina eta zorrotza. Hotz mina. Otu zitzaidan Eiderrek Nemirovski itzultzeko arrazoi asko izango zituela, aurki neguan gurean jotzen duen haize horretatik zer edo zer izango zuela Nemirovskiren lumak.\nDantzaldia irakurtzen udako ilunabar bat eman nuen, ez gehiago, hasi eta bukatu egin bainuen. Motza bezain sakona, eta zorrotza bezain iradokitzailea. Nobela hartatik pertsonaien psikologietan modu sakonean sartzeko gaitasuna izan zen gehien erakarri ninduena. Gaiak aukeratzeko eta tratatzeko trebezia eta ironia apartak otu zitzaizkidan: ama-alaba arteko harreman gatazkatsua, maitasun-gorrotoa.\nArimen maisua irakurtzen arratsalde bat baino gehiago pasatu dut eta matakabras lagun izan dut. Eta oraingoan ere Nemirovskiren idaztankerak erabat bere egin nau. Oraingoan ere pertsonaiak sortzeko, txirikordatzeko eta gaiekin trantzean jartzeko gaitasuna azpimarratu beharko nuke. Hain errealak eta krudelak egin zaizkit, gogoanbeharra daukadala atzetik segika zebilzkion pertsonaiak eta gaiak direla. Iban Zalduari duela gutxi irakurri edo ulertu nion, euskal literaturaren inguruan zerbait berririk esatekotan eta txalotzekotan, itzulpenen ugalketa dela, eta hori gurean idazkera edota irakurketa kaxkarrak ekiditeko bidea izan daitekeela. Eta ez dakit egia izango den, baina Nemirovskiren indarra baldin badute, bat baino gehiago harrapatuta geratuko da literaturaren sareetan.


2016ko Inkesta Soziolinguistikoaren aurkezpena | Eleka | KAZETA\n2016ko Inkesta Soziolinguistikoaren aurkezpena\nIRITZIA- 2016an egindako Euskal Herriko hiru lurraldeen VI. inkesta soziolinguistikoaren emaitzak aztertu ditu Erramun Bachocek. Lehen atal honetan herritarren hizkuntza gaitasunari buruz mintzatu da.\n2017/10/02 16:00 Eguneratua: | 0 iruzkin\n2016an, Eushal Herriko hiru lurraldeetan VI. Inkesta soziolinguistikoa eraman da, 16 urte eta gehiagoko jendetza aztertuz. Orotara 8.200 inkesta egin dira, 4.200 EAEn, 2.000 Nafarroan eta 2.000 Iparraldean. Lagin honekin emaitzak beziki fidagarriak dira. Iparraldeko datu-bilketa SIADECO enpresak egin du, (EEP) Euskararen Erakunde Publikoaren laguntzarekin. Inkestaren ondorioak lau ataletan eman daitezke\n- Herritarren hizkuntza gaitasuna.\n- Hizkuntzen familia transmisioa.\n- Hizkuntzen erabilera.\n- Euskarari buruzko motibazioa.\nHizkuntza gaitasuna Ipar Euskal Herrian:\nHizkuntza gaitasunaren arabera, hiru kategoria bereizten ditugu:\n- Euskaldunak edo euskaldun hiztunak, euskaraz mintzatzeko gai direnak.\n- Euskaldun hartzaileak, euskara ulertzen dutenak, esaldi batzu egiten dituzte baina ezin dute elkarrizketa bat eraman.\n- Erdaldunak, euskararik ez dakitenak.\nLaburbilduz gaur egun:\nEuskaldun hiztunak %20,5, 51.200 herritar 16 urtez gorakoak.\nEuskaldun hartzaileak %9,3, 23.300 herritar.\nErdaldunak: %70,1, 175.000 herritar.\nAnitz girea ala guti girea? Ikus zer gertatu den 20 urtez.\nTaula honek erakusten digu hiztunen bilakaera. 20 urtez 16 urtez goragoko jendetza emendatu da 37.000 herritar gehiago, eta euskaradunen kopurua jautsi 5.000 gutiago, hots urtero 250 gutiago. Ulergarri da, kanpotik erdaldun anitz etortzen baita, hemengo sortzeak ez direlarik nasaiak. Euskaldun hartzaileak 3.500 gehiago dira. Baina nolazbaiteko euskaldunak %30, gero eta gutixago dira. Erdaldunen kopurua emendatu da 38.000 hiztunez, jendetza bezalatsu.\nAzken bost urte hauetan joera aldatu zaigu. Orain arte euskaldunen kopurua beti gutitu da inkesta batetik bestera. Azken inkesta honetan (2016) euskaldunen kopurua doi bat emendatu da (+ 100) eta euskara ulertzen dutenen kopurua askoz gehiago (+1.600). Ondorioz nolazbaiteko euskaldunak 1.700 gehiago dira. Erdaldunak ere 9.000 gehiago dira, jendetza 11.000 herritarrez emendatu delarik, gehienak kanpotik etorriak.\nZertan da hizkuntza gaitasuna eskualdeetan?\nInkesta soziolinguistikoetan hiru eskualde bereizi ditugu demografia kontuan hartuz\n- BAM (Baiona, Angelu, Miarritze, Bokale) : 102.216 jende, 8.600 euskaldun.\n- Lapurdi ken BAM : 114.548 jende, 26.400 euskaldun.\n- Baxenabarre Zubero elkarrekin 32.700 jende, 16.200 euskaldun.\nZer dio taula zehatzak?\nLapurdi barnea da eskualde jendetsuena 114.500 jende. Hemen da ere euskaldun kopuru handiena 26.400 Iparraldeko euskaldunen erdiak, egia erran ikastola eta eskola elebidun gehienak hemen dira. Baxenabarre eta Zuberoa dira Euskal Herriko herrialde euskaldunenak ehunekotan %50. Baina jendetza ttipia delakotz euskaldunen kopurua 16.200ekoa da. Nork pentsa dezake kasik 9.000 euskaldun bizi direla BAM hirigune handian? Erdaldunak gehiengoan Lapurdin %86 hirigunean eta %66 barnealdean. Erdaldunak gutiengoan dira Baxenabarre eta Zuberon %37 bana-beste.\nHizkuntza gaitasuna ez da berdin adin guzietan. Emaitzak adin taldeka ezarriz, bilakaera ageri da zahar gazteen artean. Gaurregun oraino, adin talde zaharrena da euskaldunena %28. Halere adin talde gazteak gero eta euskaldunago dira, %15, %16, %17. Ohargarri adin-taldeak gazteago eta gutiago direla taldeak ez baitira berdinak: 15 urte, 15 urte, 15 urte, 10 urte, 9 urte eta ere demografiaren eraginez. Ikus 16-24 urtekoetan euskaldunak eta elebidun hartzaileak nola emendatu diren ehunekoetan (bi aldiz + %3) ez hainbeste zenbakietan. Ondorioz erdaldunen kopurua jautsi da 6.000 hiztunez eta 7 puntuz.\nHemen daude inkesta soziolinguistikoen emaitzak 5 zutabetan adin taldeei begira.. Azken zutabea atera da eskola estatistiketarik: 1996koa soziolinguistika inkestak emana. 2001,2006 eta 2011koak irakasleen balorazioak B1 europar estandarrari buruz. 2016koa, B2 estantarrari buruzko azterketen ondorio bat.\nTaula hau goitik behera irakurtzen bada, ikusten adin-talde bakoitzak hartzen duen tokia inkesta batetik behera. Euskaldun zaharrenek gero eta toki gutiago hartzen. Jautsiera paraleloa gertazen da 50 eta 35 urteko euskaldunekin. 25-34 urteko euskaldunek ematen dute itzulia, lehenik jauts eta gero igan. 16-24 urtekoek gero eta toki handigoa hartzen dute inkesta batetik bestera %11tik %19ra. Eta itxuraz aitzinamenduak jarraituko du 3-15 urtekoen estatistikak erakusten duen bezala.\nTaula hau ezkerretik eskuinera irakurtzen badugu, euskaldungo osoaren profila agertzen da inkesta batetik bestera. 1996an adin-taldea zaharrago eta euskaldunago, gazteago eta erdaldunago. 2016an 50 urtez petikakoak gazteago eta euskaldunago dira. Itxuraz profila hau da etorkizunean areago dena. Tendentzia hau biziki itxaropentsua da.\nEuskaldungoa 90 urtez Iparraldean\nIkusi nahi badugu euskaldungoa zeri buruz ari den, emaitzak ahal bezain urrunagotik hartu behar ditugu. 6 inkestetako 30 adintaldeak zerrendatzen baditugu ordena kronologikoan zer agertuko da? Lehen inkestako lekuko zaharrena 1910ean sortua zen eta 6. inkestako lekuko gazteena 2000. urtean. 25 urte hauetako ikerketekin euskararen 90 urteko historia konda dezakegu.\nBeraz adintaldeak zerrendatu ditugu, adintalde bakoitzean euskaldunak emanez ehunekotan, lehen inkestako 65 eta goragoetarik seigarren inkestako 16-24 urtekoetaraino, sorturteen jarraipena errespetatuz. Ondorioak kurba moldean agertzen dira. Kurba hauek zer diote?\nIpar Euskal Herriko euskaldungoaren kurbaren (erdigunean) bidez belaunaldien jarraipena azter dezakeku. Har ditzagun 24 urteko belaunaldiak. 1924an sortuak direnak euskaldun dira %38. Guraso bilakatu direlarik 1949an, beren "baby boom" famatuari euskara transmititu diete %27 (11 punduren galtzea). Belaunaldi honen haurrak euskaldun dira %12, 15 puntu galduz, 1977 inguruan, eta hemen dago Iparraldeko euskaldungoaren zilo beltza. Aldiz belaunaldi erdaldundu honetan gazteak euskaldun dira %19 eta haurrek eskolan euskara ikasten dute %38k ikastoletan edo ikasgela elebidunetan eta %45ek ama-eskoletan.\nLaburbilduz, Iparraldean 30 adin-taldeak kontuan hartuz, ageri da ehunekotan euskaldungoa jautsi dela 1929 eta 1976 artean %36tik %11 arte, 50 urtez 25 puntu galduz (urtero puntu erdi bat bana beste). 1981ean kurba gorantz abiatu da, 15 urtez %7 irabaziz (urtero puntu erdi bat bataz beste). Hots gaur egun, 16-24 urtekoen %19arekin, 1964ko heinean gara eta gorapenerako bidean.\nBaxenabarre-Zuberoko euskaldungoaren kurba gorena da ehunekotan baita. Kurba hau gain behera doa, ziztu bizian, orain gainbehera gelditua delarik. Lapurdi barnearen kurba Iparraldearen heinekoa da euskaldunen kopuruari esker. BAB hirigunean euskararen kurba apal dago %10ez petik, aitzinamendu ttipi bat erakutsiz halere.\nEuskaldunen hizkuntza trebetasuna\nHemen euskaldunen gaitasun erlatiboa lantzen dugu. Euskaldunak 3 sailetan bana daitezke, euskararen eta frantsesaren erabiltzeko duten errextasuna edo trebetasuna kontuan hartuz.\n- euskal elebidunek euskaraz errazago hitz egiten dute (E > F);\n- elebidun orekatuek errextasun berdina dute bi hizkuntzetan (E = F);\n- erdal elebidunek frantsesez erretxago hitz egiten dute (E < F).\nGaitasun erlatiboaren proportzioak ikusiz, ohargarri da duela 20 urte hiru elebitasunak berdintsu zirela: euskal elebidunak %34, elebidun orekatuak %32 eta erdal elebidunak %34. Orain euskal elebidunak 13 puntuz gutitu dira. Elebidun orekatuek 6 puntu irabazi dituzte eta frantsesez trebeago direnak %7 gehiago dira. Hemen euskararen erabilera auzian dago zeren eta mintzatzerakoan elebidunak hobekienik dakien hizkuntza erabiltzen baitu.\nZer agertzen da adin multzo bakoitzean ? Orotan elebitasun orekatua da nagusi, bereziki 35-49 urtekoetan, %50. Zaharrenetan aurkitzen da euskarari buruzko erraztasun handiena, %31. Gero erraztasun hori laster ttipitzen da, berehala 9 punduz eta gero hiztuna gazteago eta erraztasuna ahulago da.\nAlderantziz hiztunak gazteago eta frantsesa erretxago zeie, %37entzat zaharrenetan, %64entzat gazteenetan. 16–24 urtekoetan euskalduntasuna aitzinatu da, baina elebidun orekatuak 13 punduz gutitu dira eta erdal elebidunak 13 punduz emendatu, 25-34 urtekoei konparatuz ! Kantitatean irabazi dutena ez lukete hizkuntzaren kalitatean galdu behar.